b'\n_START_ARTICLE_\nTigre og tatoveringer\n_START_SECTION_\nHandling\n_START_PARAGRAPH_\nDen lille for\xc3\xa6ldrel\xc3\xb8se pige Maj bor hos sin onkel Sonny, der er tatov\xc3\xb8r. Selvom de har det utroligt godt sammen, er de begge enige om, at Maj hellere b\xc3\xb8r bo hos en rigtig familie, med en s\xc3\xb8d mor, en klog far og en sk\xc3\xa6g storebror - ligesom de familier der altid er i fjernsynet. En dag kommer Maj til at tatovere en barsk fyr fra den lokale motorcykelklub med alfer, nisser og prinsesser p\xc3\xa5 hele hans ryg. Af frygt for mandens vrede m\xc3\xa5 Maj og Sonny flygte ud af byen, og p\xc3\xa5 deres vej gennem den magiske skov m\xc3\xb8der Maj nogle sk\xc3\xa6gge alfer, nisser og lygtem\xc3\xa6nd. P\xc3\xa5 rejsen m\xc3\xb8der de ogs\xc3\xa5 en meget us\xc3\xa6dvanlig cirkusfamilie, der bor sammen med en stor tiger. Og Maj overvejer, om hun overhovedet beh\xc3\xb8ver en rigtig familie, n\xc3\xa5r hun har sin rare onkel Sonny.'